Document ID: 31995R2790

KOMISSION ASETUS (EY) N:o 2790/95,
annettu 1 päivänä joulukuuta 1995,
sokerialan vähimmäisvaraston osittaisesta vapauttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81 (1), sellaisena kuin se on viimeksi muutettuna asetuksella (EY) N:o 1101/95 (2), ja erityisesti sen 12 artiklan 3 kohdan,
sekä katsoo, että
koko yhteisön tai jonkin sen alueen tavanomaisen sokerinsaannin varmistamiseksi on säädetty kunkin sokerintuottajayrityksen ja sokerinpuhdistamon pysyvästä velvoitteesta pitää yhteisön alueella Euroopassa vähimmäisvarastoa,
sokerialan vähimmäisvarastojärjestelmää koskevista yleisistä säännöistä 30 päivänä kesäkuuta 1981 annetun neuvoston asetuksen (ETY) N:o 1789/81 (3) 1 artiklassa vahvistetaan pidettävän vähimmäisvaraston rajaksi tapauksesta riippuen viisi prosenttia A-kiintiön rajoissa toteutetusta tuotannosta tai viisi prosenttia meneillään olevaa kuukautta edeltäneiden 12 kuukauden aikana puhdistetun sokerin määrästä; näiden säännösten mukaisesti tämä prosenttimäärä on jo alennettu ensin kolmeen prosenttiin ja sitten nollaan prosenttiin 30 päivään marraskuuta 1995 asti yhteisön tavanomaisen sokerinsaannin varmistamiseksi odotettaessa uuden markkinointivuoden 1995/96 tuotantoa,
kaikkien yhteisön alueiden ja erityisesti sen eteläisten alueiden, joiden tuotanto on varhaisempaa, oikea-aikaisen sokerinsaannin varmistamiseksi vieläkin paremmin markkinointivuoden aikana on suotavaa alentaa vähimmäisvaraston prosenttiosuus kolmeen prosenttiin,
mainittua prosenttia olisi sovellettava 1 päivästä joulukuuta 1995 edellä mainitun viiden prosentin asemesta erityisesti yritysten kuukausittaisen varastojen toteamisjärjestelmän vuoksi, ja
tässä asetuksessa säädetyt toimenpiteet ovat sokerin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Alennetaan ajanjaksona 1 päivästä joulukuuta 1995 30 päivään marraskuuta 1996 asetuksen (ETY) N:o 1789/81 1 artiklan a ja b alakohdassa säädetyt prosenttimäärät kolmeen prosenttiin.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 1 päivänä joulukuuta 1995.

Labels: 3
17
6